kardosdrur/scandi-wiki huggingface dataset:
Visualisering (alternativ behandling)

Visualisering, "synliggørelse", (af latin visus = "det sete") bruges indenfor alternativ behandling i sammenhæng med spirituelt arbejde som et redskab, der kan benyttes til at komme i kontakt med afdøde, ærkeengle, kraftdyr/totemdyr. Visualiseringen kan foregå som en guidet meditation, hvor den visualiserende sættes i en form for trance. Imens kan en anden (en form for meditationsleder) fortælle en historie, som der skal visualiseres om. Dette kan være udformet som en guidet tur til det inderste af sindet, eller det kan være musik spillet af denne meditationsleder.

Visualiseringen startes som regel med, at man danner en form for energifelt, eller en cirkel om de deltagende for at beskytte mod onde ånder eller udefrakommende forbandelser eller magiske angreb. Når cirklen er sluttet, startes visualiseringen med at lederen sætter de tilstedeværende i en form for trance. Teksten skrevet til visualiseringen læses op, og de deltagende bevæger sig i deres sind (eller i deres fantasi, om man vil) i en form for drømmeverden, hvor lederen kan føre dem hen til specielle ting, f.eks. en skov eller en åndelig vejleder, som man kan stille spørgsmål om livet og verden omkring.

Alternativ behandling
Guanosindifosfat

Guanosindifosfat (GDP) er et nukleotid der består af purin-basen guanin forbundet til ribose via en N-glykosidbinding, samt to fosfatenheder bundet til riboseenhedens 5'-position via fosfatesterbindinger.

Se også 
 Guanosinmonofosfat (GMP)
 Guanosintrifosfat (GTP)

Biokemi
Cellebiologi
Nukleotider
Guanosinmonofosfat

Guanosinmonofosfat (GMP) er et nukleotid der består af purin-basen guanin forbundet til ribose via en N-glykosidbinding, samt én fosfatenhed bundet til riboseenhedens 5'-position via en fosfatesterbinding.

Se også 
 Guanosindifosfat (GDP)
 Guanosintrifosfat (GTP)

Biokemi
Cellebiologi
Nukleotider
Cytidinmonofosfat

Cytidinmonofosfat (CMP) er et nukleotid der består af pyrimidin-basen cytosin forbundet til ribose via en N-glykosidbinding, samt én fosfatenhed bundet til riboseenhedens 5'-position via en fosfatesterbinding.

Se også 
 Cytosindifosfat (CDP)
 Cytosintrifosfat (CTP)

Biokemi
Cellebiologi
Cytidindifosfat

Cytidindifosfat (CDP) er et nukleotid der består af pyrimidin-basen cytosin forbundet til ribose via en N-glykosidbinding, samt to fosfatenheder bundet til riboseenhedens 5'-position via fosfatesterbindinger.

Se også 
 Cytosinmonofosfat (CMP)
 Cytosintrifosfat (CTP)

Biokemi
Cellebiologi
Cytidintrifosfat

Cytidintrifosfat (CTP) er et nukleotid der består af pyrimidin-basen cytosin forbundet til ribose via en N-glykosidbinding, samt tre fosfatenheder bundet til riboseenhedens 5'-position via fosfatesterbindinger.

Se også 
 Cytosinmonofosfat (CMP)
 Cytosindifosfat (CDP)

Biokemi
Cellebiologi
Flemming Larsen (trommetekniker)

Flemming Larsen er Lars Ulrichs danske trommetekniker. Da Lars Ulrich blev indlagt med en mystisk sygdom i 2004, søgte forsanger James Hetfield efter trommeslagere til at afløse Ulrich under Metallicas optræden på Download Festival i Donnington Park i England, 2004. Her spillede Flemming Larsen trommer til sangen "Fade to Black". Udover Larsen gav Joey Jordison (Slipknot) og Dave Lombardo (Slayer) en hjælpende hånd på trommerne.

Tjek fødsels- og dødsår
Trommeslagere fra Danmark
Marcel Carné

Marcel Carné (født 18. august 1906 i Paris, død 31. oktober 1996 i Clamart) var en fransk filminstruktør som sammen med den surrealistiske digter Jacques Prévert skabte en række mesterværker i en filmgenre, der kaldes poetisk realisme.

Et højdepunkt er Les Enfants du Paradis fra 1945.

Udvalgte film 

 Jenny (- hos Jenny) (1936)
 Drôle de drame (Et tosset drama) (1936)
 Le Quai des brumes (Tågernes kaj) (1938)
 Hôtel du Nord (1938)
 Le Jour se lève (- og ved daggry)(1939)
 Les Visiteurs du soir (Aftengæsterne) (1942)
 Les Enfants du paradis (Paradisets børn) (1945)
 Les Portes de la nuit (Nattens porte)(1946)
 La Marie du port (Marie fra havnen) (1949)
 Thérèse Raquin (Den farlige cirkel) (1953)
 L'Air de Paris (1954)
 Les Tricheurs (Vildfaren ungdom) (1958)
 Terrain vague (Vi fra gaden) (1960)
 Trois chambres à Manhattan (1965)
 Les Jeunes loups (1968)
 Les Assassins de l'ordre (Lovlige mordere) (1971)
 La Merveilleuse visite (1973)
 La Bible (1976)

Eksterne henvisninger 
 

Filminstruktører fra Frankrig
Personer fra Paris
Ærescesar
Robert Bresson

Robert Bresson (25. september 1901 – 18. december 1999) var en fransk filminstruktør og manuskriptforfatter. Hans baggrund som fotograf og maler skinner igennem hans minimalistiske værk, som er mere inspireret af maleriet og musikken end af teatret. Frem for billedets visuelle skønhed søger han dets indre sandhed. 

I sine mest prægnante film foretrækker han amatører, også i hovedrollerne. Scenerne blev taget om og om igen, indtil ethvert spor af skuespilleroptræden er forsvundet og en afklædt sandhed brænder igennem spillet og billedet.

I 1975 udgav han den filmteoretiske bog Notes sur le cinématographe hvori han beskriver sin metode som en bestræbelse på ved hjælp af levende billeder, lyd og klipning at skabe det han kalder cinematographie, som for ham er noget andet og mere end filmet teater.

Filmografi 
 1934 : Les Affaires publiques 
 1943 : Les Anges du péché (Syndens engle)
 1945 : Les Dames du Bois de Boulogne (Damerne fra Boulogneskoven)
 1951 : Journal d'un curé de campagne (En landsbypræsts dagbog)
 1956 : Un condamné à mort s'est échappé (ou Le vent souffle où il veut) (En dødsdømt flygter)
 1959 : Pickpocket (Lommetyven)
 1962 : Procès de Jeanne d'Arc
 1966 : Au hasard Balthazar (Hvad med Balthazar?)
 1967 : Mouchette
 1969 : Une femme douce (Barnebruden)
 1971 : Quatre nuits d'un rêveur 
 1974 : Lancelot du Lac
 1977 : Le Diable probablement (Djævelen måske)
 1983 : L'Argent (Blodpenge)

Eksterne henvisninger 
 

Filminstruktører fra Frankrig
Syreanhydrid

Et syreanhydrid er en organisk forbindelse hvor to acylgrupper er bundet til det samme oxygenatom. Syreanhydrid dannes ved at to syrer bindes sammen under fraspaltning af vand. Acylgrupperne kan være afledt af alle oxosyrer, men er oftest afledt fra carboxylsyrer. Symmetriske syreanhydrider afledt fra carboxylsyrer navgives ved at tilføje anhydrid til den afledte carboxylsyrers endelse. Fx navngives anhydridet af eddikesyre, (CH3CO)2O (ofte forkortet Ac2O), som eddikesyreanhydrid.

Syreanhydrider svarer til estere men med alkoholen skiftet ud med en syre. Syreanhydridbindinger er typisk mindre termodynamisk favorable end esterbindinger.

Referencer 

Syrederivater
The Abandoned

The Abandoned er en spansk/britisk/bulgarsk film fra 2006, instrueret af Nacho Cerdá.

Handling 

Filmen handler om en amerikansk film producer, ved navn Marie, der som barn blev adopteret af en amerikansk familie. Hun tager tilbage til hendes moderland Rusland. Hendes mor er blevet fundet død under mærkelige omstændigheder. De eneste spor for at fine ud af hvad der er sket, findes på en gammel isoleret gård, der tilhøre familien. Da Marie er den eneste tilbage i slægten arver hun gården, men ingen af de lokale vil tage hende derud, da det menes at området er forbandet. Kun en mand vil følge hende ud til gården. Det er en mærkelig fremmede, der på mystisk vis ved en del om Maries historie. Da de kommer til gården forsvinder hendes mystiske guide, og det tvinger hende til, på egen hånd, at udforske gården og området. Under hendes udforskning møder hun en anden mystisk mand, ved navn Nicolai, der fortæller at han også er narret derud på samme måde som hun er, i søgen efter hans ukendte fortid. Sammen strander de på gården, og begynder at se spøgelser, det mærkelige er bare, at spøgelserne er deres egne.

Medvirkende 

Anastasia Hille – Marie Jones
Karel Roden – Nicolai

Eksterne henvisninger 
 

Film fra Bulgarien
Film fra 2006
Gyserfilm fra Storbritannien
Film fra Spanien
Spøgelsesfilm
Engelsksprogede film
Rejseforsikring

En rejseforsikring er en forsikring der kan kompensere og afhjælpe økonomiske udgifter (eksempelvis i forbindelse med sygdom, tyveri eller andre former for tab), der opstår under rejser, først og fremmest udlandsrejser.

En rejseforsikring tegnes sædvanligvis i tilknytning til en specifik rejse, og med en varighed, der svarer til rejsens samlede varighed. Der findes forskellige kategorier af rejseforsikringer med varierende former for dækning.

En årsrejseforsikring er en rejseforsikring, der gælder for et år ad gangen. Den dækker alle rejser forsikrede tager på inden for de 365 dage, årsrejseforsikringen gælder. Til gengæld dækker den hos de fleste selskaber kun rejser med op til en måneds varighed. Derudover er forsikrede kun dækket, hvis han eller hun opfylder de betingelser, der ligger til grunds for den årsrejseforsikring der er tegnet.

Forsikring
Turisme
Erhvervsliv
Rejser
Felons and Revolutionaries

Felons and Revolutionaries er det første album af industrial metal-bandet Dope der blev udgivet d. 21. september 1999 gennem Epic Records. Det blev genudgivet d. 18. juli 2000 med bonusnummeret "You Spin Me 'Round (Like a Record)" (bandets nummer fra American Psycho soundtracket)

Numre 
 "Pig Society" – 3:13
 "Debonaire" – 2:33
 "Everything Sucks" – 3:01
 "Sick" – 3:11
 "Kimberly's Ghost" – 3:18
 "Spine for You" – 4:39
 "One Fix" – 3:41
 "Fuck tha Police" – 4:04
 "Intervention" – 2:45
 "America the Pitiful" – 2:42
 "Shit Life" – 4:13
 "Wake Up" – 3:20
 "I Am Nothing" – 4:12
 "You Spin Me 'Round (Like a Record)" – 2:48 (bonusnummer)

Alle sangene blev skrevet af Edsel Dope med undtagelse af "Fuck tha Police" (af Dr. Dre, MC Ren, og Ice Cube), "You Spin Me 'Round (Like a Record)" a Dead or Alive og "Sick" af Simon and Edsel Dope.

Musikere 
 Edsel Dope – Vokal, rytmeguitar, programmering' vocals, rhythm guitars, programming
 Simon Dope – Keyboard
 Tripp Eisen – Lead guitar
 Preston Nash – Trommer
 Acey Slade – Bas

Placering på hitlister

Album

Singler 

Metalalbum
Album fra 1999
Julie Ølgaard

Julie Rosenstand Ølgaard (født 29. september 1981 i København) er en dansk skuespillerinde, bl.a. kendt fra filmene Midsommer, Råzone, Dig og mig, Kollegiet og Julefrokosten.

Karriere 
Hun er uddannet skuespiller fra The Lee Strasberg Theatre Institute i Los Angeles, hvor hun også boede i tre år. Filmgennembruddet blev Midsommer og betød, at hun valgte at flytte tilbage til Danmark. Efter hjemvendelsen fik hun således kortvarigt job som vært på ungdomsprogrammet Boogie, og senere Zulu Djævleræs, men forsatte derefter skuespilkarrieren.

I 2005 dannede hun sammen med veninderne Neel Rønholt og Laura Christensen Teater N.I.P.S. (Nye Impulser På Scenen), for at få unge i teatret. Teater N.i.p.s. har indtil videre lavet fire forestillinger – senest stykket Core på Lille Gasværket.

Sammen med Neel Rønholt og Laura Christensen har hun NIPSkanalen på YouTube. De tre skuespillere optrådte ved Zulu Comedy Galla i 2018.

Privatliv 
Julie Ølgaard har tidligere været gift med rapperen L.O.C..

Hun blev i 2015 gift med skiløberen Gustav Muus, med hvem hun har sønnen, Cooper. I januar 2019 offentliggjorde Ølgaard i et Instagram-opslag, at hun var gravid med barn nr 2, en datter, med termin i maj. Onsdag den 8. maj offentliggjorde Ølgaard på sin Instagram, at hun nedkom med datteren Roxie den 6. maj 2019.

Filmografi

Film

Tv

Hæder 
 Bodilprisen – bedste kvindelige hovedrolle – Råzone (2007) (nomineret)
 Robert – bedste kvindelige hovedrolle – 2009 (nomineret)
 Zulu Awards – bedste kvindelige hovedrolle (med Laura Christensen, Neel Rønholt) – Dig og mig (2009) 
 Oscar – med Om natten (At night) – 2008 (nomineret)

Referencer

Eksterne henvisninger 
 

Skuespillere fra Danmark
Personer fra København
Studenter fra Gammel Hellerup Gymnasium
P.D. James

Phyllis Dorothy James (født 3. august 1920, død 27. november 2014) var en engelsk forfatter kendt under navnet P.D. James. Hun var især kendt for en række kriminalromaner med politimanden Adam Dalgliesh som hovedperson. Romanerne er blevet lavet til en række tv-serier med Roy Marsden i hovedrollen som Dalgliesh.

Bibliografi 
P.D. James har blandt andet skrevet følgende bøger, der er udkommet på dansk (dansk udgivelsesår og originaltitel i parentes):

Kriminalromaner med Adam Dalgliesh som hovedperson 
 Unaturlige årsager (1978, Unnatural Causes)
 Mord på laboratoriet (1979, Death of an Expert Witness)
 Med kniven i hjertet (1985, A Mind to Murder)
 Det sorte tårn (1986, The Black Tower)
 Indviet til mord (1987, A Taste for Death)
 Døde nattergale (1988, Shroud for a Nightingale)
 Dæk ansigtet til (1989, Cover Her Face)
 List og længsler (1990, Devices and Desires)
 Arvesynd (1994, Original Sin)
 En form for retfærdighed (1998, A Certain Justice)
 Gejstlig død (2002, Death in Holy Orders)
 Mordsalen (2004, The Murder Room)
 Fyret (2006, The Lighthouse)
 Ar for livet (2008, The Private Patient)

Andre bøger 
 Det du'r piger ikke til (1978, An Unsuitable Job for a Woman)
 Fortidens skygge (1980, Innocent Blood)
 Min søsters vogter (1984, The Skull beneath the Skin)
 Menneskebørn (1992, The Children of Men)
 Tiden er inde: Brudstykker af en selvbiografi (2000, Time to Be in Earnest)
 Døden kommer til Pemberley (2011, Death Comes to Pemberley)

Romanforfattere fra England
Krimiforfattere fra Storbritannien
Romanforfattere fra Storbritannien
Briter i 1900-tallet
Briter i 2000-tallet
Kvindelige forfattere i det 20. århundrede
Gashouse Garden

Gashouse Garden blev dannet i 2003 af Kristian Ranta fra Norther og Jaska Raatikainen fra Children of Bodom. Jaska og Kristian havde tænkt et stykke tid på at stifte et projekt.

Jaska spurgte hans gamle ven Jaakko Teittinen fra Craydawn om han ville slutte sig til bandet da de stod og manglede en anden guitarist til den slags sange Kristian han skrev. Kristians ven Lauri Porra (Sinergy, Kotipelto, og Warmens bassist) blev hyret til en indøvning.

Vokalisten Mersta blev hyret efter Kristian havde hørt hende synge karaoke-sange af AC/DC på en bar.

Den første demo blev indspillet i Janne Wirmans studie i Helsinki.

Medlemmer 
 Mertsa – Vokal
 Kristian Ranta – Lead Guitar
 Jaska Raatikainen – Trommer
 Lauri Porra – Bas
 Jaakko Teittinen – Guitar

Diskografi 
 En unavngivet demo med tre numre blev lagt ud på deres hjemmeside.

Henvisninger 
 Officiel Gashouse Garden hjemmeside  (Lukket)
 Officiel Norther hjemmeside
 Officiel Children of Bodom hjemmeside

Power metal-grupper
Metalgrupper fra Finland
Musikgrupper fra 2003
9. klasse

9. klasse er et klassetrin i Folkeskolen. Inden den nye folkeskolelovs indførelse i 1976 var det ottende, niende og tiende skoleår opdelt i 3 linjer: almen linje, teknisk linje og reallinjen. En elev i niende klassetrin kunne derfor være fra enten 9. almen, 9. tekniker eller 2. real.

I ældre tider, før 1961, hed niende årgang 4. mellem, hvorfra man kunne kvalificere sig til gymnasiet eller til folkeskolens tiende årgang i realklassen.

Eksterne henvisninger 
 9. klasse  på EMU - Danmarks læringsportal

Grundskole i Danmark
Niels Schiørring

Niels Schiørring (født 1743 på Ulstrup i Aarhus Stift, død 6. februar 1798) var en dansk musiker, gift med Mette Marie Rose.

Den første undervisning i musik fik han af sin morbroder organist Lütken i Horsens. Senere studerede han under Johan Adolph Scheibe i København og Carl Philipp Emanuel Bach i Hamborg og uddannede sig navnlig til en dygtig klaverspiller.

Da teaterbestyrelsen i København for at fremme udviklingen af en national opera i 1773 besluttede sig til at oprette en dansk syngeskole og give orkestret en bedre indretning, blev Schiørring ansat som cembalist i Det Kongelige Kapel med forpligtelse til at undervise de danske sangere og sangerinder og gennemgå deres partier med dem samt akkompagnere i orkestret ved opførelsen af danske syngestykker. Desuden skulle han medvirke i musikopførelserne ved hoffet som akkompagnatør og koncertspiller. 1775 udnævntes han til kongelig kammermusikus.

Ved siden af sin praktiske musikalske virksomhed fik han tid og lejlighed til at udføre et betydeligt arbejde som samler af sjældne bøger og musikværker, portrætter m. m. En stor del af disse skatte gik desværre tabt ved slotsbranden 1794. Nogle sange som han udgav 1787, roses for deres varme følelse.

Som komponist var han imidlertid kun lidet produktiv. Derimod gjorde han sig fortjent ved at udgive forskellige samlinger af dels kirkelige, dels verdslige sange. Mest kendt er hans Koralbog (1783), Selskabssange med Melodier (1783-89) og Arier og Sange af danske og oversatte Syngestykker (1786-89).

Schiørring var ikke blot en dygtig og kundskabsrig musiker, men også uden for sit egentlige fag en anset og betroet mand. Charlotte Biehl omtaler således i sine meddelelser om regeringsforandringen 14. april 1784 1784, at de kabinetsordrer, hvorved det var blevet brug at afgøre statens anliggender, undertiden blev forelagte kongen af kammermusikus Schiørring, «under hvis opsigt kongen ofte skrev Breve af største Betydenhed».

Schiørring var gift med den smukke og talentfulde Mette Marie født Rose.

Rasmus Nyerup: Lit. Lex.
Gerber: Neues Lex. d. Tonkünstler
Edgar Collin: For Historie og Statistik II, 191.
Historisk Tidsskrift 3. række, V, 289.
V.C. Ravn.

Noter

Se også 
 Koralbog

Eksterne henvisninger 
 Denne artikel bygger på V. C. Ravns Biografi i 1. udgave af Dansk biografisk leksikon, tillige omfattende Norge for tidsrummet 1537-1814, Udgivet af C. F. Bricka, 19 bd, Gyldendal, 1887-1905

Cembalister fra Danmark
Personer i Dansk Biografisk Leksikon
Danskere i 1700-tallet
Pianister fra Danmark
Personer fra Jylland
Kongelige kapelmusici fra Danmark
Kongelige kammermusici fra Danmark
Bogsamlere fra Danmark
Samlere fra Danmark
Niels
Pakkerejse

En pakkerejse defineres som en rejse bestående af mindst to forskellige ydelser – almindeligvis transport (f.eks. bus, tog, skib el. fly) samt indkvartering (hotel, lejlighed, hytte eller lignende), hvor begge ydelser er købt hos det samme rejsebureau.

Regler for afholdelse og arrangement af pakkerejser er beskrevet i lov om pakkerejser. En pakkerejse kan arrangeres som individuel rejse (ofte betegnet som en skræddersyet rejse – eller som en gruppe- eller charterrejse, men uanset betegnelsen er den juridiske betegnelse en 'pakkerejse.

Såfremt en rejsearrangør ikke overholder aftaler og gældende regler, kan klager over væsentlige mangler i forbindelse med rejsens afholdelse indbringes for Pakkerejse-Ankenævnet.

Eksterne henvisninger 
 Side om pakkerejser på Borger.dk
 Konkurrence- og Forbrugerstyrelsens informationer om Pakkerejser 
 Lov om pakkerejser – den fulde lovtekst
 Pakkerejse-Ankenævnet – officiel website

Turisme
Ferie
Life (Dope-album)

Life er det andet album fra industrial metal-bandet Dope der blev udgivet den 6. november 2001 gennem Epic Records.

Numre 
 "Take Your Best Shot" (E. Dope) – 2:49
 "Now or Never" (Slade, E. Dope, Virus) – 3:26
 "Nothing (Why)" (E. Dope) – 3:59
 "Stop" (E. Dope, Eisen) – 2:50
 "Thanks for Nothing" (E. Dope) – 2:50
 "Die MoFo Die" (E. Dope, Eisen) – 3:06
 "What About..." (Slade, E. Dope) – 3:23
 "Move It" (Slade, E. Dope) – 2:47
 "Jenny's Cryin'" (E. Dope) – 3:11
 "With or Without You" (E. Dope) – 3:36
 "Crazy" (E. Dope) – 3:05
 "Slipping Away" (E. Dope) – 3:02
 "March of Hope" (Slade, E. Dope) – 7:28 (Efterfølges af et skjult nummer ved navn "You're Full of Shit")

På nogen versioner af Life er "You're Full of Shit" det 14. nummer dog står det ikke skrevet på CD-coveret.

Musikere 
 Edsel Dope – Vokal, guitar, bas, programmering, producer,
 Simon Dope – Keyboard, perkussion
 Acey Slade – Guitar, bagvokal
 Virus – Guitar, Bagvokal
 Sloane "Mosey" Jentry – Bas
 Sketchy Shay – Trommer

Placering på hitlister

Album

Singler 

Metalalbum
Album fra 2001
Packet Error Rate

Packet Error Rate/Ratio (PER) er indenfor telekommunikation forholdet mellem antallet af fejlbehæftede pakker og samtlige afsendte pakker. Hvis transmissionen er ukodet, dvs. at meddelelsen ingen redundanc indeholder er sammenhængen med Bit Error Rate (BER):

hvor  er antallet af bit pr. pakke.

Mål
Datatransmission
Son-Goten

Son-Goten () er en fiktiv person fra manga- og animeserien Dragon Ball. Optræder første gang i "Den nye helt" bind 36.

Son-Goten er Son-Gokus og Chichi søn. Han er superstærk og er bror til Son-Gohan. Son-Goten ligner hans far meget. Allerede som barn, kan han forvandle sig til en super-saiyajin! Hans bedste ven er Trunks, og han træner flittigt sammen med Trunks. De kan begge to transformere sig om til Super-sayajiner. De kæmpede i junior-turneringen, og da de kæmpede i finalen, vandt Trunks. Da dæmonen Bøh kom til Jorden lærte Son-Goku og Piccolo dem at fusionere. Det tog lang tid, men da de fusionerede, hed de Gotenks, og de kunne næsten klare Bøh, men de blev absorberede af ham.

Figurer fra Dragon Ball
BiBoB

BiBoB var et dansk lavpris mobiltelefonselskab stiftet af Frank Rasmussen, som også har grundlagt mobilselskabet Telmore og internetudbyderen Image Scandinavia. BiBoB anvendte Telenors netværk, som i løbet af år 2013 blev slået sammen med Telias netværk som led i en langsigtet plan, der blandt andet skulle give Bibob adgang til 4G og en mere fintmasket 3G dækning. Bibob blev tilsluttet 4G netværket, som i efteråret 2013 kunne levere hastigheder på optil 17 til 71 mbit/s.

Bibob blev d. 22. februar 2016 lukket ned og alle kunder blev flyttet til søsterselskabet CBB Mobil.

Historie 
På startdagen den 13. oktober 2007 nåede godt 5.000 kunder at tilmelde sig. Pr. 1. januar 2008 havde antallet af kunder passeret 30.000 kunder

Da virksomheden den 5. maj 2009 blev solgt til Telenor Danmark, havde man en kundebase på 69.000. BiBoB fortsætte som et selvstændigt brand indtil februar 2016.

Eksterne henvisninger 
 BiBoBs hjemmeside

Kilder 

Etableret i 2007
Telenor
Ophørt i 2016
Mobilselskaber i Danmark
Nikkende limurt

 
Nikkende limurt (Silene nutans) er en 20-40 cm høj urt, der vokser på skrænter og strandoverdrev.

Beskrivelse 
Nikkende limurt er en flerårig urt med en opstigende vækst. Stænglerne er tæt behårede og foroven endda med kirtelhår. Bladene er modsatte og elliptiske med hel rand. Oversiden er grågrøn og undersiden er lysere på grund af et hårlag. Blomstringen sker i juni-juli, hvor man finder blomsterne siddende i endestillede, ensidige stande, og de er hver især nikkende og gulligt-hvide. Frugterne er kapsler.

Rodnettet består af en knudret og kroget, mere eller mindre lodret jordstængel, hvorfra der dannes bladrosetter og trævlerødder.

Højde x bredde og årlig tilvækst: 0,30 x 0,20 m (30 x 20 cm/år), heri dog ikke medregnet selvstændige rosetter.

Voksested 

Planten hører hjemme på lysåbne, kalkrige stepper, bjergegne eller strandenge over det meste af Europa, herunder Danmark, hvor den findes i lysåbne plantesamfund på en jord, der er tør og kalkrig. Den findes hist og her i Østdanmark og Himmerland på skrænter, strandoverdrev og strandvolde. Den er i øvrigt sjælden eller manglende uden for dette område.

På den sydvendte skråning af Jernhatten findes arten på kalkrigt ler sammen med bl.a. alm. hvidtjørn, merian, alm. pimpinelle, bakkejordbær, dunet vejbred, hjorterod, hulkravet kodriver, knoldet mjødurt, sandløg, skovæble og slåen

Planten vokser på strandengene på den lille ø Hjelm udfor Djursland.

Galleri

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Hvide blomster
Flerårige urter
Minibyen i Varde

Minibyen i Varde er en kopi af Varde købstad omkring 1866. Bygningerne er opført i forholdet 1:10 og ligger i Arnbjergparken.

Minibyens start var  et miniature beboelseshus, fra 1926 der blev opført til en håndværkerudstilling. Det lille hus ligger stadig i parken, og blev opført i forbindelse med  Varde Håndværkerforening fejrede sit 60 års jubilæum. Det blev et lille hus i Arnbjerg, alle børn skulle se ind i. 

I 1950'erne stod der også et springvand med en svane og en sprudlende frø på området. "Svanen og frøen" er nu flyttet til Svaneparken, der i dag er ældreboliger.

Det første hus i minibyen i Varde var Sankt Nikolai Kirke, der nu er nedrevet og erstattet af Sankt Jacobi Kirke.

I dag er der ca. 300 huse, og hvert år kommer der flere til. "Minimurerne" er pensionister med fingersnilde.
Det sidste nye er Jugendhuset, hvis forbillede dog stammer fra 1901.

Eksterne kilder/henvisninger 

Museer i Region Syddanmark
Varde
Varde